Никола Вапцаров
Химн

chitanka.info

Неспирно напирай, разраствай,

издигай бетонни стени!

На робството черната напаст

потъва в далечни мъгли.

Издигай в небето антени,

с сирени покоя разбий!

И в утрото нека засмени

прогреса посрещнеме ний!

Че всяка израснала сграда,

подпряла небесния свод,

е крепост, която изгражда

народът за мирен живот.

Стремително, смело нагоре!

В небето, където тупти

размерно сърцето моторно,

издигай бетонни стени!

Издигай в небето антени,

с сирени покоя разбий!

И в утрото нека засмени

прогреса посрещнеме ний!

Издание: Никола Вапцаров. Съчинения, „Български писател“, С. 1979, под редакцията на Бойка Вапцарова

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.